BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4190)
  + [Valencià](/va/acuerdo/4190)






Selector de idioma

Leer

* [Español](/es/acuerdo/4190)
* [Valencià](/va/acuerdo/4190)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES)[Butlletí Oficial Universitat d'Alacant](/ca/Publicacion)
========================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES)

Data d'aprovació
:   15/05/2017

Data de publicació
:   18/05/2017

Òrgan competent
:   Vicerectora d'Estudiants i Ocupació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4190.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4190)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4190)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES)&url=https://www.boua.ua.es/va/acuerdo/4190)

**Títol:** BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES)

**Secció:** CONVOCATÒRIES I CONCURSOS

**Òrgan:** Vicerectora d'Estudiants i Ocupació

**Data d'aprovació:** dilluns, 15 de maig de 2017

BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES)

PRIMERA - OBJECTE DE LA CONVOCATÒRIA

Aquesta convocatòria del Vicerectorat d’Estudiants i Ocupació està destinada a concedir tres ajudes denominades “Mobilitat Emprenedora” a estudiants i titulats o titulades recents la Universitat d’Alacant (UA). Aquestes ajudes s’emmarquen en la convocatòria Erasmus+ de la UA en la seua modalitat de pràctiques i del programa de Campus de l’Emprenedor Innovador, de la Subdirecció General d’Economia Sostenible i Emprenedoria de la Conselleria d’Economia Sostenible, Sectors Productius, Comerç i Treball, amb l’objectiu de desenvolupar, en un entorn global, el talent emprenedor d’estudiants de la UA, i de promoure’n la mobilitat internacional amb iniciatives empresarials globals.

L’ajuda estarà destinada a cofinançar les despeses de desplaçament i allotjament que la persona seleccionada realitzarà amb motiu de la seua estada en pràctiques en qualsevol tipus d’organització, pública o privada situada en qualsevol dels països participants en la mobilitat Erasmus [1] (28 països membres de la UE; països de l’AELC (Associació Europea de Lliure Comerç) excepte Suïssa (http://ec.europa.eu/programmes/erasmus-plus/index\_en.htm) i l’EEE (Espai Econòmic Europeu): Islàndia, Liechtenstein i Noruega; països candidats a l’adhesió: Turquia i l’Antiga República Iugoslava de Macedònia).

La mobilitat d’estudiants per a pràctiques forma part de l’Acció KA1 del Programa Erasmus+ de la Unió Europea en l’àmbit de l’educació superior. La informació general sobre els objectius, condicions i requisits del programa es publica en la pàgina del Servei Español para la Internalització de l’Educació - SEPIE:

<http://www.sepie.es/educacion-superior/index.html>

SEGONA - CONDICIONS DEL PROGRAMA

Podran optar a aquestes beques estudiants matriculats en títols oficials de la UA (de diplomatura/llicenciatura, grau, màster i doctorat) en el curs 2016-17 i que complisquen els requisits de la clàusula Quarta.

Els o les sol·licitants hauran de realitzar pel seu compte la cerca de les pràctiques en aquelles empreses o institucions que resulten del seu interès i que estiguen disposades a acceptar-los respectant els requisits i en els termes especificats en aquesta convocatòria.

Les estades hauran d'haver finalitzat obligatòriament abans del 15 de desembre de 2017, i podran tenir una durada de 2 mesos.

Abans de l'inici de la mobilitat, el/la estudiant, l'empresa i la UA signaran un conveni de cooperació educativa per a la realització de pràctiques en el marc del programa Erasmus + i l'acord de pràctiques amb els detalls del període de pràctiques. Els documents els facilitarà la Unitat de Pràctiques degudament emplenats i preparats per a la signatura. Es podran consultar en la pàgina:

<https://sa.ua.es/va/practicas-empresa/altres-convocatories/mobilitat-emprenedora.html>

TERCERA - QUANTIA DE L’AJUDA

L’import de les ajudes serà de 2.000 euros bruts cadascuna.

La dotació de l’ajuda, amb un total de 6.000 euros, serà sufragada amb càrrec al capítol 4 de crèdits del pressupost del Secretariat d’Ocupació i Suport a Estudiants (011501). L’execució d’aquesta dotació estarà supeditada a la disponibilitat de liquiditat de la Universitat d’Alacant.

La subvenció assignada s’ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Aquestes ajudes seran finançades pel programa Campus de l’Emprenedor Innovador, de la Subdirecció General de Subdirecció General d’Economia Sostenible i Emprenedoria de la Conselleria d’Economia Sostenible, Sectors Productius, Comerç i Treball.

QUARTA - REQUISITS

* Ser nacional o resident permanent en algun estat participant en el programa ERASMUS+ o de tercers països (en aquest cas haurà d’acreditar que està en possessió d’un permís vàlid per a residir a Espanya durant el període de realització de la mobilitat).
* Estar matriculat/da en grau, diplomatura o llicenciatura de la UA durant el curs acadèmic 2016-17 i haver superat, en el moment de la sol·licitud, un mínim de 60 crèdits del pla d’estudis conduent al títol per al qual sol·licita la mobilitat; o estar matriculat/da en màster oficial o doctorat de la UA durant el curs acadèmic 2016-17.
* No haver gaudit amb anterioritat d’una beca Leonardo da Vinci de pràctiques en l’estranger, o haver superat els 10 mesos de mobilitat Erasmus, sumant mobilitat d’estudis i de pràctiques, en el mateix cicle acadèmic (diplomatura/llicenciatura/grau, màster o doctorat).
* Presentar un carta d’acceptació de l’empresa o organisme on s’hagen de realitzar les pràctiques, les quals tindran una durada de dos mesos i hauran de finalitzar abans del 15 de desembre de 2017. Les persones seleccionades hauran de realitzar un curs de formació a distància sobre emprenedoria en un entorn internacional, si escau segons els organismes convocants. Aquesta formació serà impartida a través del Vicerectorat d’Estudiants i Ocupació.
* Estar en possessió del nivell B1 de la llengua del país de destinació o la llengua de treball (diferent de l’espanyol) segons la taula d’equivalències de la UA en <http://ssyf.ua.es/va/formacion/documentos/normativa/tabla-equivalencias-febrero2009.pdf>
* Disposar d’un pla d’empresa amb oportunitat de negoci potencialment viable en un sector global en un país participant en el programa.

CINQUENA - CRITERIS DE SELECCIÓ

Les sol·licituds d’ajudes seran avaluades per una Comissió de Selecció formada per: la vicerectora d’Estudiants i Ocupació de la UA (o persona en qui delegue), que actuarà com a presidenta, la directora del Secretariat d’Ocupació i Suport a Estudiants de la UA, que actuarà de secretària, el vicerector de Relacions Internacionals de la UA (o persona en qui delegue), que actuarà com a vocal, un tècnic o tècnica de l’Observatori d’Inserció Laboral de la UA, que actuarà com a vocal, i la gestora en cap de la Unitat de Pràctiques de la UA, que actuarà com a vocal. L’ordenació es realitzarà d’acord amb el següent barem:

|  |  |  |
| --- | --- | --- |
| Mèrit | Criteris | Puntuació |
| Perfil emprenedor | Formació en creació d’empreses (0.04 punts per cada hora, fins a un màxim de 50 hores) | fins a 2,00 |
| Assistència a jornades o esdeveniments dirigits a emprenedors (0.1 punts per cada jornada, fins a un màxim de 10 jornades) | fins a 1,00 |
| Participació en premis o concursos per a emprenedors (0.33 punts per cada premi o concurs en el qual haja participat, fins a un màxim de 3 premis o concursos) | fins a 1,00 |
| Desenvolupament de pla d’empresa | fins a 1,00 |
| Coneixements d’anglès\* | Certificació B2 de la UA o superior\* | 1,25 |
| Certificació B1 de la UA | 0,75 |
| Coneixements de l’idioma del país de destinació | Certificació B2 o superior | 1,75 |
| Certificació B1 de la UA | 1,25 |
| Certificació B1.1 de la UA | 1,00 |
| Adequació de la  pràctica | Per al desenvolupament del perfil emprenedor de l’estudiant i l’adequació del programa de formació proposat en l’empresa. | fins a 2 ,00 |

\*Consulteu la tabla d’equivalències i els diferents certificats en http://ssyf.ua.es/es/formacion/documentos/normativa/tabla-equivalencias-febrero2009.pdf.

SISENA - PROCEDIMENT I TERMINI DE PRESENTACIÓ DE SOL·LICITUDS

La sol·licitud de l’ajuda es descarregarà des de la pàgina web de la Unitat de Pràctiques:

<https://sa.ua.es/va/practicas-empresa/altres-convocatories/mobilitat-emprenedora.html>

i haurà de presentar-se a través del Registre General de la UA o dels Registres Auxiliars de la UA, dirigida al Vicerectorat d’Estudiants i Ocupació, abans de les 14:00 hores del 6 de juny de 2017.

El termini de presentació de sol·licituds començarà l’endemà de la publicació d’aquesta convocatòria en el BOUA.

Juntament amb la sol·licitud de participació en el programa caldrà presentar la documentació següent:

1. Carta d'acceptació de l'entitat en què realitzarà el període de pràctiques.

2. Formulari amb la proposta de pràctiques signada per l'empresa o organisme d'acolliment, disponible en:

<https://sa.ua.es/va/practicas-empresa/altres-convocatories/mobilitat-emprenedora.html>

3. Fotocòpia del DNI, passaport o permís de residència.

4. Currículum vitae.

5. Còpia del certificat o document acreditatiu de coneixements d’idiomes.

6. Documentació acreditativa dels mèrits aportats relatius al perfil emprenedor.

7. En cas de no haver gaudit d’un programa de mobilitat internacional anteriorment, declaració jurada indicant aquesta circumstància.

8. Proposta del pla d’empresa a través d’un vídeo de 3 minuts gravat amb la resolució i qualitat d’imatge necessària que permeta una correcta visualització. Els vídeos presentats poden estar gravats en qualsevol dispositiu de vídeo digital (càmera digital, telèfon mòbil, etc.). Es presentarà en format CD amb una capacitat màxima de 700MB.

SETENA - RESOLUCIÓ DE LES AJUDES

La llista de sol·licituds admeses i excloses es publicarà en la pàgina web de la Unitat de Pràctiques:

<https://sa.ua.es/va/practicas-empresa/altres-convocatories/mobilitat-emprenedora.html>

el dia 8 de juny de 2017, i hi haurà un termini de 5 dies hàbils per a les possibles esmenes.

La llista definitiva de sol·licituds admeses es publicarà en la pàgina web de la Unitat de Pràctiques:

[https://sa.ua.es/va/practicas-empresa/altres-convocatories/mobilitat-emprenedora.html](https://sa.ua.es/va/practicas-empresa/altres-convocatories/mobilitat-emprenedora.html%20el%20dia%2016%20de%20juny%20de%202017)

el dia 16 de juny de 2017

La resolució d’ajudes assignades es publicarà en la pàgina web de la Unitat de Pràctiques:

<https://sa.ua.es/va/practicas-empresa/altres-convocatories/mobilitat-emprenedora.html>

a partir del 21 de juny de 2017, així com la llista prioritària de suplents,

El període d’al·legacions, acceptació i renúncia d’ajudes serà de 5 dies hàbils comptats a partir de l’endemà de la data de publicació.

Qui, després d’acceptar l’ajuda dins dels terminis estipulats per a tal fi, vulguen renunciar-hi, hauran de comunicar-ho per escrit, exposant les causes, al Vicerectorat d’Estudiants i Ocupació, en els 5 dies següents a la publicació de la resolució d’ajudes assignades. Si no hi haguera causa de força major, la renúncia implicaria que l’alumne o alumna no podria participar en el programa ERASMUS+ PRÀCTIQUES en el curs acadèmic següent..

VUITENA - PAGAMENT DE LES AJUDES

Els beneficiaris o les beneficiàries hauran de subscriure el document d'acceptació de l'ajuda una vegada publicada la resolució definitiva, i subscriure el conveni de subvenció Erasmus i l'acord de pràctiques abans de l'inici de les pràctiques. Tota la documentació es tramitarà des de la Unitat de Pràctiques del Servei d'Alumnat.

Es percebrà el 70% de l’ajuda després de l’enviament de la confirmació d’arribada i i inici d’estada signat i segellat per la entitat d’acolliment (document que facilitarà la Unitat de Pràctiques) i el 30% restant prèvia presentació en el Vicerectorat d’Estudiants i Ocupació del certificat de realització de pràctiques signat per l’entitat d’acolliment, la memòria de les activitats realitzades, el projecte emprenedor i l’informe final Erasmus. Els models i formularis es facilitaran des de la Unitat de Pràctiques. A més, l’estudiant haurà de presentar justificació dels viatges i de l’allotjament durant l’estada.

L’incompliment de les obligacions d’acceptació i lliurament de la documentació requerida per la UA, així com el retorn anticipat no justificat formalment, excepte causa de força major, suposaran el reintegrament immediat dels imports abonats en virtut d’aquesta convocatòria.

Alacant, 15 de maig de 2017

Nuria Grané Teruel

Vicerectora d’Estudiants i Ocupació

---

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[1] Es consideren empreses i institucions d’acolliment, totes aquelles entitats que exercisquen activitats en el sector públic o privat, inclosos els centres de formació i recerca. No són elegibles institucions de la UE, organitzacions encarregades de gestionar programes de la Unió Europea i Representacions Diplomàtiques nacionals del país de l'estudiant en el país d’acolliment.





[Carretera Sant Vicent del Raspeig s/n  
03589 Sant Vicent del Raspeig - Alacant  
 Tel. 22 377 2156 - Fax 75 806 8895](https://www.google.es/maps/@87.923562,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12728&trk=tyah&trkInfo=tarId%7F9853584859969%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)